CENTEL ร่วงกว่า 5% ฟากโบรกฯยังเชียร์ซื้อ คาดนักท่องเที่ยวโตต่อเนื่อง
CENTEL ร่วงกว่า 5% ฟากโบรกฯยังเชียร์ซื้อ คาดนักท่องเที่ยวโตต่อเนื่อง โดยล่าสุด ณ เวลา 12.05 น. ราคาอยู่ที่ 54.50 บาท ลบ 3 บาท หรือ 5.22% สูงสุดที่ 57.50 บาท ต่ำสุดที่ 54.50 บาท ด้วยมูลค่าซื้อขาย 100.53 ล้านบาท
12 ธ.ค. 2560

ผู้สื่อข่าวรายงานว่า ราคาหุ้น บริษัท โรงแรมเซ็นทรัลพลาซา จำกัด (มหาชน) หรือ CENTEL ล่าสุด ณ เวลา 12.05 น. อยู่ที่ 54.50 บาท ลบ 3 บาท หรือ 5.22% สูงสุดที่ 57.50 บาท ต่ำสุดที่ 54.50 บาท ด้วยมูลค่าซื้อขาย 100.53 ล้านบาท ขณะที่ดัชนีตลาดหุ้นไทยโดยรวมลบ 0.17%

อย่างไรก็ตาม ถึงแม้ราคาหุ้นจะปรับตัวลดลงในช่วงเช้าวันนี้ แต่นักวิเคราะห์ยังคงแนะนำซื้อหุ้น CENTEL เนื่องจากคาดว่าจำนวนนักท่้องเที่ยวจะเพิ่มขึ้นอย่างต่อเนื่องตั้งแต่ปี 61
ด้าน บล.ซีไอเอ็มบี ระบุในบทวิเคราะห์ (8 ธ.ค.) แนะนำ “ซื้อ” ราคาเป้าหมาย 60 บาท/หุ้น คาดว่าสถิตินักท่องเที่ยวจะเติบโต 9% ในปี 61 และ 10% ในปี 62 จากการที่รัฐประกาศให้ปีหน้าเป็น “ปีท่องเที่ยววิถีไทย เก๋ไก๋อย่างยั่งยืน”
โดยมองว่าหากสถานการณ์การเมืองสงบหลังการเลือกตั้งในไตรมาส 4/61 อาจทำให้สถิตินักท่องเที่ยวยิ่งสูงขึ้นในปี 62 ขณะที่ Centel เปิดตัวโรงแรมราคาประหยัดแบรนด์ COSI เมื่อวันที่ 1 ธันวาคมและมีแผนจะเปิดแห่งที่สองในปี 62 นอกจากนี้บริษัทคาดจะเปิดโรงแรมร่วมทุน (40:60) ที่ดูไบในปี 63 รวมถึง Centel มีแผนเปิดสาขาร้านอาหารเพิ่ม 60-70 สาขาในปี 61